CELEX: 32021R1709
Language: el
Date: 2021-09-23 00:00:00
Title: Εκτελεστικός κανονισμός (ΕΕ) 2021/1709 της Επιτροπής της 23ης Σεπτεμβρίου 2021 για την τροποποίηση του εκτελεστικού κανονισμού (ΕΕ) 2019/627 σχετικά με ενιαίες πρακτικές ρυθμίσεις για τη διενέργεια επίσημων ελέγχων στα προϊόντα ζωικής προέλευσης (Κείμενο που παρουσιάζει ενδιαφέρον για τον ΕΟΧ)

24.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 339/84
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1709 ΤΗΣ ΕΠΙΤΡΟΠΗΣ
         της 23ης Σεπτεμβρίου 2021
         για την τροποποίηση του εκτελεστικού κανονισμού (ΕΕ) 2019/627 σχετικά με ενιαίες πρακτικές ρυθμίσεις για τη διενέργεια επίσημων ελέγχων στα προϊόντα ζωικής προέλευσης
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 18 παράγραφος 8,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2017/625 θεσπίζει κανόνες για τους επίσημους ελέγχους και άλλες επίσημες δραστηριότητες που διενεργούνται από τις αρμόδιες αρχές των κρατών μελών με σκοπό την επαλήθευση της συμμόρφωσης με τη νομοθεσία της Ένωσης όσον αφορά, μεταξύ άλλων, τον τομέα της ασφάλειας των τροφίμων σε όλα τα στάδια της παραγωγής, της μεταποίησης και της διανομής. Ειδικότερα, προβλέπει επίσημους ελέγχους στα προϊόντα ζωικής προέλευσης που προορίζονται για κατανάλωση από τον άνθρωπο.
                  
               
                     (2)
                  
                  
                     Ο εκτελεστικός κανονισμός (ΕΕ) 2019/627 της Επιτροπής (2) θεσπίζει κανόνες σχετικά με τις πρακτικές ρυθμίσεις για τη διενέργεια επίσημων ελέγχων στα προϊόντα ζωικής προέλευσης σύμφωνα με το άρθρο 18 παράγραφος 8 του κανονισμού (ΕΕ) 2017/625.
                  
               
                     (3)
                  
                  
                     Από την ημερομηνία εφαρμογής του κανονισμού (ΕΕ) 2019/627, στις 14 Δεκεμβρίου 2019, οι εμπειρίες σχετικά με την πρακτική εφαρμογή του εν λόγω κανονισμού κατέδειξαν την ανάγκη για μεγαλύτερη σαφήνεια ορισμένων νομικών διατάξεων, ιδίως όσον αφορά ορισμένες πρακτικές ρυθμίσεις για την επιθεώρηση μετά τη σφαγή και τις αναγνωρισμένες μεθόδους για την ανίχνευση θαλάσσιων βιοτοξινών στα δίθυρα μαλάκια.
                  
               
                     (4)
                  
                  
                     Όσον αφορά τις πρακτικές ρυθμίσεις για την επιθεώρηση μετά τη σφαγή, ο εκτελεστικός κανονισμός (ΕΕ) 2019/627 δεν θα πρέπει να προσδιορίζει ποιος πρέπει να διενεργεί τις πρόσθετες πρακτικές ρυθμίσεις για την επιθεώρηση μετά τη σφαγή σε περίπτωση πιθανού κινδύνου για την υγεία του ανθρώπου, την υγεία των ζώων ή την καλή μεταχείριση των ζώων. Το κατά πόσον ο επίσημος κτηνίατρος ή ο επίσημος βοηθός θα πρέπει να διενεργεί επιθεώρηση μετά τη σφαγή προβλέπεται ήδη στο άρθρο 18 παράγραφος 2 στοιχείο γ) του κανονισμού (ΕΕ) 2017/625, το οποίο συμπληρώνεται από τα άρθρα 7 και 8 του κατ’ εξουσιοδότηση κανονισμού (ΕΕ) 2019/624 της Επιτροπής (3) και, ως εκ τούτου, δεν χρειάζεται να καθοριστεί στον εκτελεστικό κανονισμό (ΕΕ) 2019/627. Επιπλέον, θα πρέπει να αποφεύγεται η επανάληψη της απαίτησης για τομή των βρογχικών και μεσοπνευμόνιων λεμφογαγγλίων του άρθρου 19 παράγραφος 1 στοιχείο β) και παράγραφος 2) στοιχείο β).
                  
               
                     (5)
                  
                  
                     Επίσης, οι απαιτήσεις για την επιθεώρηση των εκτρεφόμενων θηραμάτων μετά τη σφαγή περιέχουν αλληλεπικαλύψεις, ιδίως όσον αφορά τις απαιτήσεις που ισχύουν για την οικογένεια Suidae. Οι απαιτήσεις θα πρέπει να αποσαφηνιστούν περαιτέρω, για να διευκολυνθεί η εφαρμογή του κανονισμού.
                  
               
                     (6)
                  
                  
                     Το άρθρο 22 του κανονισμού (ΕΚ) αριθ. 1099/2009 του Συμβουλίου (4) έχει διαγραφεί από τη 14η Δεκεμβρίου 2019 με τον κανονισμό (ΕΕ) 2017/625. Τα μέτρα σε περιπτώσεις μη συμμόρφωσης με τις απαιτήσεις για την καλή μεταχείριση των ζώων, που αναφέρονται στο εν λόγω άρθρο, αντικαταστάθηκαν από τις διατάξεις του άρθρου 138 του κανονισμού (ΕΕ) 2017/625. Συνεπώς, η αναφορά στο άρθρο 22 του κανονισμού (ΕΚ) αριθ. 1099/2009, η οποία υπάρχει στο άρθρο 44 παράγραφος 1 του εκτελεστικού κανονισμού (ΕΕ) 2019/627, θα πρέπει να διαγραφεί αναλόγως.
                  
               
                     (7)
                  
                  
                     Το άρθρο 48 του εκτελεστικού κανονισμού (ΕΕ) 2019/627 καθορίζει τους όρους για τη σφραγίδα καταλληλότητας. Οι όροι αυτοί είναι εκείνοι που έχουν ήδη καθοριστεί στον εκτελεστικό κανονισμό (ΕΕ) 2015/1375 της Επιτροπής (5) στην περίπτωση των δοκιμών για ανίχνευση Trichinella, και στον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου (6) στην περίπτωση των δοκιμών για ανίχνευση μεταδοτικής σπογγώδους εγκεφαλοπάθειας (ΜΣΕ). Για λόγους σαφήνειας, είναι σκόπιμο να αντικατασταθούν οι σχετικές διατυπώσεις στο άρθρο 48 του εκτελεστικού κανονισμού (ΕΕ) 2019/627 με παραπομπές στους σχετικούς κανονισμούς.
                  
               
                     (8)
                  
                  
                     Το άρθρο 4 της οδηγίας 2010/63/ΕΕ του Ευρωπαϊκού Κοινοβουλίου και του Συμβουλίου (7) απαιτεί από τα κράτη μέλη να μεριμνούν ώστε, στο μέτρο του δυνατού, να χρησιμοποιείται μέθοδος που δεν συνεπάγεται τη χρήση ζώντων ζώων. Λαμβανομένου υπόψη του γεγονότος ότι το πρότυπο EN 14526 διατίθεται ως εναλλακτική μέθοδος για την ανίχνευση των τοξινών παραλυτικής δηλητηρίασης από οστρακοειδή (PSP), θα πρέπει να τερματιστεί η χρήση της βιοδοκιμασίας σε ποντικό, σύμφωνα με τους όρους του άρθρου 4 της οδηγίας 2010/63/ΕΕ.
                  
               
                     (9)
                  
                  
                     Τα ζώντα δίθυρα μαλάκια που διατίθενται στην αγορά δεν πρέπει να περιέχουν θαλάσσιες βιοτοξίνες που υπερβαίνουν τα όρια που καθορίζονται στο παράρτημα III τμήμα VII κεφάλαιο V σημείο 2 του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (8). Όσον αφορά τις πεκτενοτοξίνες (PTX), η Ευρωπαϊκή Αρχή για την Ασφάλεια των Τροφίμων (EFSA) κατέληξε στο συμπέρασμα ότι δεν έχουν αναφερθεί περιστατικά δυσμενών επιδράσεων στον άνθρωπο που να συνδέονται με τις τοξίνες της ομάδας των πεκτενοτοξινών (PTX) (9). Δεδομένου ότι οι PTX έχουν αφαιρεθεί από τις υγειονομικές προδιαγραφές για τα ζώντα δίθυρα μαλάκια στον κατ’ εξουσιοδότηση κανονισμό (ΕΕ) 2021/1374 της Επιτροπής (10), είναι επομένως σκόπιμο να αφαιρεθούν επίσης από τις διατάξεις του εκτελεστικού κανονισμού (ΕΕ) 2019/627.
                  
               
                     (10)
                  
                  
                     Τα αλιευτικά προϊόντα που προέρχονται από υδατοκαλλιέργεια πρέπει να υποβάλλονται σε δοκιμές σύμφωνα με την οδηγία 96/23/ΕΚ του Συμβουλίου (11) και την απόφαση 97/747/ΕΚ της Επιτροπής (12) όσον αφορά τις ουσίες που επιμολύνουν και τα φυτοφάρμακα. Τα αλιευτικά προϊόντα ελεύθερης αλιείας θα πρέπει επίσης να υποβάλλονται σε δοκιμές για να διαπιστώνεται η συμμόρφωση όσον αφορά τις ουσίες που επιμολύνουν σύμφωνα με τον κανονισμό (ΕΚ) αριθ. 1881/2006 της Επιτροπής (13). Η ισχύουσα νομοθεσία θα πρέπει να τροποποιηθεί αναλόγως.
                  
               
                     (11)
                  
                  
                     Ο εκτελεστικός κανονισμός (ΕΕ) 2019/627 θα πρέπει να τροποποιηθεί αναλόγως.
                  
               
                     (12)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2019/627 τροποποιείται ως εξής:
            
                        1)
                     
                     
                        Στο άρθρο 18 παράγραφος 3, το άρθρο 19 παράγραφος 2, το άρθρο 20 παράγραφος 2, το άρθρο 21 παράγραφος 2, το άρθρο 22 παράγραφος 2 και το άρθρο 23 παράγραφος 2, η εισαγωγική πρόταση αντικαθίσταται από το ακόλουθο κείμενο:
                        «Οι διαδικασίες επιθεώρησης μετά τη σφαγή διενεργούνται σύμφωνα με το άρθρο 18 παράγραφος 2 στοιχείο γ) του κανονισμού (ΕΕ) 2017/625 και τα άρθρα 7 και 8 του κατ’ εξουσιοδότηση κανονισμού (ΕΕ) 2019/624, με τη χρήση τομής και ψηλάφησης του σφαγίου και των εντοσθίων, όταν υπάρχουν ενδείξεις πιθανού κινδύνου για την υγεία του ανθρώπου, την υγεία των ζώων ή την καλή μεταχείριση των ζώων σύμφωνα με το άρθρο 24:».
                     
                  
                        2)
                     
                     
                        Στο άρθρο 19 παράγραφος 2 στοιχείο β), οι λέξεις «τομή των βρογχικών και μεσοπνευμόνιων λεμφογαγγλίων (Lnn. bifurcationes, eparteriales και mediastinales)» διαγράφονται.
                     
                  
                        3)
                     
                     
                        Στο άρθρο 24 η εισαγωγική φράση αντικαθίσταται από το ακόλουθο κείμενο:
                        «Οι συμπληρωματικές διαδικασίες επιθεώρησης μετά τη σφαγή που αναφέρονται στο άρθρο 18 παράγραφος 3, στο άρθρο 19 παράγραφος 2, στο άρθρο 20 παράγραφος 2, στο άρθρο 21 παράγραφος 2, στο άρθρο 22 παράγραφος 2 και στο άρθρο 23 παράγραφος 2, εκτελούνται με τομή και ψηλάφηση του σφαγίου και των εντοσθίων, εάν, κατά τη γνώμη του επίσημου κτηνιάτρου, ένα από τα ακόλουθα στοιχεία υποδηλώνει πιθανό κίνδυνο για την υγεία του ανθρώπου, την υγεία των ζώων ή την καλή μεταχείριση των ζώων:».
                     
                  
                        4)
                     
                     
                        Στο άρθρο 27 παράγραφος 1, το στοιχείο γ) αντικαθίσταται από το ακόλουθο κείμενο:
                        
                                    «γ)
                                 
                                 
                                    στην περίπτωση άλλων οπληφόρων θηραμάτων, που δεν καλύπτονται από τα στοιχεία α) και β), οι διαδικασίες μετά τη σφαγή των βοοειδών που καθορίζονται στο άρθρο 19·».
                                 
                              
                  
                        5)
                     
                     
                        Το άρθρο 44 παράγραφος 1 αντικαθίσταται από το ακόλουθο κείμενο:
                        
                           «1.   Σε περιπτώσεις μη συμμόρφωσης με τους κανόνες που αφορούν την προστασία των ζώων κατά τη σφαγή ή τη θανάτωσή τους, που προβλέπονται στα άρθρα 3 έως 9 και τα άρθρα 14 έως 17 και 19 του κανονισμού (ΕΚ) αριθ. 1099/2009, ο επίσημος κτηνίατρος επαληθεύει ότι ο υπεύθυνος της επιχείρησης τροφίμων λαμβάνει αμέσως τα απαιτούμενα διορθωτικά μέτρα ώστε να αποτραπεί τυχόν επανεμφάνιση.».
                        
                     
                  
                        6)
                     
                     
                        Στο άρθρο 48 παράγραφος 2, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    η σφραγίδα καταλληλότητας τοποθετείται μόνο σε κατοικίδια οπληφόρα και σε θηλαστικά εκτρεφόμενα ως θηράματα, άλλα από τα λαγόμορφα, τα οποία έχουν υποβληθεί σε επιθεώρηση πριν και μετά τη σφαγή, και σε μεγάλα άγρια θηράματα που έχουν υποβληθεί σε επιθεώρηση μετά τη σφαγή σύμφωνα με το άρθρο 18 παράγραφος 2 στοιχεία α), β) και γ) του κανονισμού (ΕΕ) 2017/625, εφόσον δεν υπάρχουν λόγοι να χαρακτηριστεί το κρέας ακατάλληλο για κατανάλωση από τον άνθρωπο. Ωστόσο, η σφραγίδα μπορεί να τοποθετείται προτού ανακοινωθούν τα αποτελέσματα τυχόν εξετάσεων για ανίχνευση Trichinella και/ή ΜΣΕ, σύμφωνα με τις διατάξεις που προβλέπονται αντίστοιχα στο άρθρο 4 παράγραφος 3 του εκτελεστικού κανονισμού (ΕΕ) 2015/1375 και στο κεφάλαιο Α του παραρτήματος III του κανονισμού 999/2001, στα σημεία 6.2 και 6.3 του σημείου Ι και στα σημεία 7.2 και 7.3 του σημείου II.».
                                 
                              
                  
                        7)
                     
                     
                        Το παράρτημα V τροποποιείται σύμφωνα με το κείμενο που παρατίθεται στο παράρτημα του παρόντος κανονισμού.
                     
                  
                        8)
                     
                     
                        Το παράρτημα VI τροποποιείται σύμφωνα με το κείμενο που παρατίθεται στο παράρτημα του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Σεπτεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 95 της 7.4.2017, σ. 1.
         
            (2)  Εκτελεστικός κανονισμός (ΕΕ) 2019/627 της Επιτροπής, της 15ης Μαρτίου 2019, περί καθορισμού ενιαίων πρακτικών ρυθμίσεων για τη διενέργεια των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου και για την τροποποίηση του κανονισμού (ΕΚ) αριθ. 2074/2005 της Επιτροπής όσον αφορά τους επίσημους ελέγχους (ΕΕ L 131 της 17.5.2019, σ. 51).
         
            (3)  Κατ’ εξουσιοδότηση κανονισμός (ΕΕ) 2019/624 της Επιτροπής, της 8ης Φεβρουαρίου 2019, σχετικά με ειδικούς κανόνες για τη διενέργεια επίσημων ελέγχων στην παραγωγή κρέατος και για τις περιοχές παραγωγής και μετεγκατάστασης ζώντων δίθυρων μαλακίων, σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου (ΕΕ L 131 της 17.5.2019, σ. 1).
         
            (4)  Κανονισμός (ΕΚ) αριθ. 1099/2009 του Συμβουλίου, της 24ης Σεπτεμβρίου 2009, για την προστασία των ζώων κατά τη θανάτωσή τους (ΕΕ L 303 της 18.11.2009, σ. 1).
         
            (5)  Εκτελεστικός κανονισμός (ΕΕ) 2015/1375 της Επιτροπής, της 10ης Αυγούστου 2015, για τη θέσπιση ειδικών κανόνων σχετικά με τους επίσημους ελέγχους για ανίχνευση Trichinella (τριχίνης) στο κρέας (ΕΕ L 212 της 11.8.2015, σ. 7).
         
            (6)  Κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΕΕ L 147 της 31.5.2001, σ. 1).
         
            (7)  Οδηγία 2010/63/ΕΕ του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, περί προστασίας των ζώων που χρησιμοποιούνται για επιστημονικούς σκοπούς (ΕΕ L 276 της 20.10.2010, σ. 33).
         
            (8)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
         
            (9)  https://doi.org/10.2903/j.efsa.2009.1109
         
            (10)  Κατ’ εξουσιοδότηση κανονισμός (ΕΕ) 2021/1374 της Επιτροπής, της 12ης Απριλίου 2021, για την τροποποίηση του παραρτήματος III του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου για τις ειδικές απαιτήσεις υγιεινής για τα τρόφιμα ζωικής προέλευσης (ΕΕ L 297 της 20.8.2021, σ. 1).
         
            (11)  Οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (ΕΕ L 125 της 23.5.1996, σ. 10).
         
            (12)  Απόφαση 97/747/ΕΚ της Επιτροπής, της 27ης Οκτωβρίου 1997, για τον καθορισμό των επιπέδων και συχνοτήτων δειγματοληψίας που προβλέπονται στην οδηγία 96/23/ΕΚ του Συμβουλίου με σκοπό την ανίχνευση ορισμένων ουσιών και καταλοίπων που απαντώνται σε ορισμένα ζωικά προϊόντα (ΕΕ L 303 της 6.11.1997, σ. 12).
         
            (13)  Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ. 5).
      
      
         
            ΠΑΡΑΡΤΗΜΑ
            Τα παραρτήματα V και VI του εκτελεστικού κανονισμού (ΕΕ) 2019/627 τροποποιούνται ως εξής:
            
                        1.
                     
                     
                        Στο παράρτημα V, το κεφάλαιο I αντικαθίσταται από το ακόλουθο κείμενο:
                        «ΚΕΦΑΛΑΙΟ I
                        
                           ΜΕΘΟΔΟΣ ΑΝΙΧΝΕΥΣΗΣ ΠΑΡΑΛΥΤΙΚΩΝ ΤΟΞΙΝΩΝ ΤΩΝ ΟΣΤΡΑΚΟΕΙΔΩΝ
                        
                        
                                    Α.
                                 
                                 
                                    Η περιεκτικότητα ολόκληρου του σώματος των δίθυρων μαλακίων ή οποιουδήποτε βρώσιμου μέρους τους χωριστά σε τοξίνες παραλυτικής δηλητηρίασης από οστρακοειδή (PSP) προσδιορίζεται με τη μέθοδο που περιγράφεται στο πρότυπο EN 14526 (*1) ή με οποιαδήποτε άλλη διεθνώς αναγνωρισμένη επικυρωμένη μέθοδο που δεν συνεπάγεται τη χρήση ζώντος ζώου.
                                 
                              
                                    Β.
                                 
                                 
                                    Οι ανωτέρω μέθοδοι προσδιορίζουν τουλάχιστον τις ακόλουθες ενώσεις:
                                    
                                                α)
                                             
                                             
                                                τις καρβαμιδικές τοξίνες STX, NeoSTX, γονυαυτοξίνη 1 και 4 (ισομερή GTX1 και GTX4 που προσδιορίζονται μαζί) και γονυαυτοξίνη 2 και 3 (ισομερή GTX2 και GTX3 που προσδιορίζονται μαζί)·
                                             
                                          
                                                β)
                                             
                                             
                                                τις N-σουλφοκαρβαμοϋλικές τοξίνες B1, γονυαυτοξίνη 6 (B2), N-σουλφοκαρβαμοϋλο-γονυαυτοξίνη 1 και 2 (ισομερή C1 και C2 που προσδιορίζονται μαζί), N-σουλφοκαρβαμοϋλο-γονυαυτοξίνη 3 και 4 (ισομερή C3 και C4 που προσδιορίζονται μαζί)·
                                             
                                          
                                                γ)
                                             
                                             
                                                τις αποκαρβαμοϋλικές τοξίνες dcSTX, dcNeoSTX, αποκαρβαμοϋλογονυαυτοξίνη 2 και 3 (ισομερή που προσδιορίζονται μαζί).
                                             
                                          
                              
                                    B.1.
                                 
                                 
                                    Εάν έχουν αναγνωριστεί νέα ανάλογα των παραπάνω τοξινών, για τα οποία έχει προσδιοριστεί συντελεστής τοξικής ισοδυναμίας (TEF), αυτά συμπεριλαμβάνονται στην ανάλυση.
                                 
                              
                                    Β.2.
                                 
                                 
                                    Η ολική τοξικότητα εκφράζεται σε μg ισοδυνάμων STX 2HCl/kg και υπολογίζεται με τη χρήση τιμών TEF όπως συνιστάται στην πλέον πρόσφατη γνώμη της EFSA ή στην πλέον πρόσφατη έκθεση OMS του FAO, κατόπιν πρότασης του ευρωπαϊκού εργαστηρίου αναφοράς για τις θαλάσσιες βιοτοξίνες και του δικτύου εθνικών εργαστηρίων αναφοράς του και αποδοχής από την Ευρωπαϊκή Επιτροπή. Οι TEF που χρησιμοποιούνται θα δημοσιευθούν στον ιστότοπο του ευρωπαϊκού εργαστηρίου αναφοράς για τις θαλάσσιες βιοτοξίνες (*2).
                                 
                              
                                    Γ.
                                 
                                 
                                    Σε περίπτωση αμφισβήτησης των αποτελεσμάτων, η μέθοδος αναφοράς είναι η μέθοδος που περιγράφεται στο πρότυπο EN 14526, όπως αναφέρεται στο μέρος Α.
                                 
                              
                           (*1)  Προσδιορισμός των τοξινών της ομάδας σαξιτοξινών στα οστρακόδερμα — μέθοδος HPLC με παραγωγοποίηση πριν από τη στήλη, με οξείδωση με υπεροξείδιο ή με υπεριωδικό ιόν."
                        
                        
                           (*2)  http://www.aecosan.msssi.gob.es/en/CRLMB/web/home.html»."
                        
                     
                  
                        2.
                     
                     
                        Στο κεφάλαιο III, το στοιχείο β) του μέρους Α διαγράφεται.
                     
                  
                        3.
                     
                     
                        Στο παράρτημα VI, μέρος Δ του κεφαλαίου Ι προστίθεται νέα παράγραφος:
                        «Για τα αλιευτικά προϊόντα ελεύθερης αλιείας θεσπίζονται ρυθμίσεις παρακολούθησης για τον έλεγχο της συμμόρφωσης με τη νομοθεσία της ΕΕ για τις ουσίες οι οποίες επιμολύνουν, σύμφωνα με τον κανονισμό (ΕΚ) αριθ. 1881/2006 για τον καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα.».
                     
                  
               (*1)  Προσδιορισμός των τοξινών της ομάδας σαξιτοξινών στα οστρακόδερμα — μέθοδος HPLC με παραγωγοποίηση πριν από τη στήλη, με οξείδωση με υπεροξείδιο ή με υπεριωδικό ιόν.
            
               (*2)  http://www.aecosan.msssi.gob.es/en/CRLMB/web/home.html».»